293 
værdiløse Levninger fra en forholdsviis ny Tid og de 
andre fra en fjern Fortid hidrørende Knogler, og som 
oftest er det heller ikke vanskeligt at gjøre det, idet de 
sidste bære Beviset for deres overordentlige Alder i de 
Forandringer, som de have undergaaet i deres physiske 
Egenskaber og chemiske Bestanddele, ofte tillige i deres 
organiske Structur. Disse ældgamle Knogler ligge under- 
tiden ganske overfladiske, omstrøede paa Hulens Gulv, 
ikkun dækkede af en tynd Stalagmitskorpe, hvis Ujævn- 
heder tildeels gjengive de underliggende Knoglers Omrids, 
eller de kunne endog blot være skjulte under et ubetyde- 
ligt Lag løs Jord. Men det er dog kun i de alflerfærreste 
Tilfælde, at de forekomme paa disse Maader; den langt 
overveiende Mængde ligger, som jeg allerede forrige Gang 
i Forbigaaende bemærkede, i selve den rødgule Udfyld- 
ningsjord; for at komme til den maa man gjennembryde 
den haarde Stalagmitskorpe, som i de fleste Huler, i 
hvilke Egnens Beboere endnu ikke have forstyrret de 
naturlige Forhold, næsten overalt danner Hulens faste 
Gulv. Det er disse ældgamle, i deres hele Beskaffenhed 
stærkt forandrede Knogler, som vi for Bekvemmeligheds 
Skyld ville kalde, alle under eet, fossile Knogler, uden 
dog dermed at ville have sagt, at de alle hidrøre fra ud- 
døde Dyrearter, eller åt der i alle Tilfælde kan paavises 
en aldeles umiskjendelig Forskjel mellem fossile og ikke 
fossile Knogler, eller endelig, at den Tid, hvilken de fos- 
sile Knogler tilhøre, er skarpt skilt fra Nutiden og af- 
siuttet ved en stor gjennemgribende Naturrevolution; dette 
er tværtimod lutter Spørgsmaal, hvis Besvarelse vi fore- 
løbig ganske ville skyde tilside. 
De fossile Knogler have imidlertid paa ingen Maade 
alle undergaaet de selvsamme Forandringer og frembyde 
